Universitatea Craiova a câștigat duelul cu Universitatea Cluj și va reprezenta fotbalul românesc în preliminariile Conference League, alături de CFR Cluj, scrie Radio România Actualități.
Dramatism total pe stadionul Ion Oblemenco din Bănie. Cele două Universități s-au anihilat reciproc timp de 90 de minute, plus o repriză suplimentară, pentru ca în cel de-al doilea act, fiecare dintre ele să marcheze din penalty.
Lies Houri a transformat de la punctul cu var, după hențul lui Valentin Gheorghe, pentru ca în prelungirile prelungirilor, Dan Nistor să egaleze după un fault al lui Jovan Markovici asupra lui Bogdan Mitrea.
Au înnebunit salcâmii
La loteria penalty-urilor s-a impus Universitatea Craiova, portarul Laurențiu Popescu reușind să pareze două lovituri de pedeapsă. Oltenii obțin astfel biletele pentru Europa, Universitatea Craiova urmând să joace în turul doi preliminar din Conference League.
Prezențe românești în cupele europene, sezonul 2024-2025.
Campioana FCSB va evolua în primul tur preliminar al Ligii Campionilor, Corvinul Hunedoara va lua startul în prima manșă din Europa League, iar CFR Cluj și Universitatea Craiova vor intra în cea de-a treia competiție europeană din turul secund preliminar.